== Skånske Krig (1675–1679) ==
=== Tabene i Tyskland og til søs ===
I 1672 var [[den fransk-hollandske krig]] begyndt. I april 1674 tilbød den franske ambassadør i Stockholm at øge de årlige tilskud til Sverige med et betydeligt beløb i bytte for, at de svenske tropper i [[Svensk Pommern|Pommern]] steg til 22&nbsp;000 mand.<ref>{{Harvnb| Åberg|1958 |p=50–53}}</ref> Dette tilbud blev accepteret af Riksdagen, og kongen og Sverige begyndte at sende tropper til Pommern. Sverige havde stort behov for tilskuddene fra Frankrig, men derfra blev det nu meddelt, at pengene først ville blive udbetalt, når de svenske tropper var kommet ind i [[Mark Brandenburg|Brandenburg]]. Chefen for de svenske tropper i Pommern var [[Carl Gustaf Wrangel]] og i december 1674 gik tropperne ind på Brandenburgs område. Den 28. juni 1675 mødtes de svenske og brandenburgske tropper i [[slaget ved Fehrbellin]], som endte med et svensk nederlag.<ref>{{Harvnb|Åberg|1958|p=66}}</ref>
[[Fil:Slaget vid Öland Claus Møinichen 1676.jpg|thumb|Slaget ved Ølands sydlige spids som resulterede i dansk flådeoverherredømme i den sydlige del af [[Østersøen]]. Maleri (1686) af Claus Møinichen.]]
Religion